CELEX: 32008D0826
Language: mt
Date: 2008-10-30 00:00:00
Title: 2008/826/KE: Deċiżjoni tal-Kummissjoni tat- 30 ta’ Ottubru 2008 li testendi l-perjodu ta’ validità tad-Deċiżjoni 2002/887/KE rigward pjanti li huma mċekkna naturalment jew artifiċjalment ta’ Chamaecyparis Spach , Juniperus L . u Pinus L ., li joriġinaw fil-Ġappun (notifikata taħt id-dokument numru C(2008) 6269)

31.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 290/25
            
         DEĊIŻJONI TAL-KUMMISSJONI
   tat-30 ta’ Ottubru 2008
   li testendi l-perjodu ta’ validità tad-Deċiżjoni 2002/887/KE rigward pjanti li huma mċekkna naturalment jew artifiċjalment ta’ Chamaecyparis Spach, Juniperus L. u Pinus L., li joriġinaw fil-Ġappun
   (notifikata taħt id-dokument numru C(2008) 6269)
   (2008/826/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar miżuri ta’ ħarsien kontra l-introduzzjoni fil-Komunità ta’ organiżmi ta’ ħsara għall-pjanti jew il-prodotti tal-pjanti u kontra t-tixrid tagħhom fil-Komunità (1), u b’mod partikolari l-Artikolu 15(1) tagħha,
   Billi:
   
               (1)
            
            
               Id-Deċiżjoni tal-Kummissjoni 2002/887/KE tat-8 ta’ Novembru 2002 li tawtorizza derogi minn ċerti dispożizzjonijiet tad-Direttiva tal-Kunsill 2000/29/KE rigward pjanti li huma mċekkna naturalment jew artifiċjalment ta’ Chamaecyparis Spach, Juniperus L. u Pinus L., li joriġinaw fil-Ġappun (2) tawtorizza lill-Istati Membri sabiex jipprevedu derogi minn ċerti dispożizzjonijiet tad-Direttiva 2000/29/KE fir-rigward tal-pjanti ta’ Chamaecyparis Spach, Juniperus L. u Pinus L., li joriġinaw fil-Ġappun, għal perjodi limitati u soġġetti għal kondizzjonijiet speċifiċi.
            
         
               (2)
            
            
               Minħabba li ċ-ċirkostanzi li jiġġustifikaw l-awtorizzazzjoni għadhom japplikaw u m’hemm ebda tagħrif ġdid li jagħti lok għal reviżjoni tal-kondizzjonijet speċifiċi, l-awtorizzazzjoni għandha tiġi estiża.
            
         
               (3)
            
            
               Ir-Renju Unit talab estensjoni ta’ din id-deroga.
            
         
               (4)
            
            
               Id-Deċiżjoni 2002/887/KE għandha għalhekk tiġi emendata skond dan.
            
         
               (5)
            
            
               Il-miżuri previsti f’din id-Deċiżjoni huma konformi mal-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2002/887/KE hija emendata kif ġej:
   
               (1)
            
            
               Fl-ewwel paragrafu u fit-tieni paragrafu tal-Artikolu 2, “l-1 ta’ Awwissu 2007 u l-1 ta’ Awwissu 2008” jsiru “l-1 ta’ Awwissu 2009 u l-1 ta’ Awwissu 2010”;
            
         
               (2)
            
            
               It-tabella fl-Artikolu 4 tinbidel bit-tabella li ġejja:
               
                           Pjanti
                        
                        
                           Perjodu
                        
                     
                           Chamaecyparis:
                        
                        
                           1.11.2008 sal-31.12.2010
                        
                     
                           Juniperus:
                        
                        
                           1.11.2008 sal-31.3.2009, u 1.11.2009 sal-31.3.2010
                        
                     
                           Pinus:
                        
                        
                           1.11.2008 sal-31.12.2010
                        
                     
         Artikolu 2
   Din id-Deċiżjoni għandha tibda tapplika mill-1 ta’ Novembru 2008.
   Artikolu 3
   Din id-Deċiżjoni hi indirizzata lill-Istati Membri.
   
      Magħmula fi Brussell, 30 ta’ Ottubru 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  ĠU L 309, 12.11.2002, p. 8.